b'\n_START_ARTICLE_\nViljem \xc5\xbderjal\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde v otro\xc5\xa1kih letih se je z dru\xc5\xbeino preselil v Trst. Gimnazijo je obiskoval v koperskem semini\xc5\xa1\xc4\x8du, licej pa v gori\xc5\xa1kem Alojzijevi\xc5\xa1\xc4\x8du. Bogoslovje je najprej eno leto \xc5\xa1tudiral v Gorici nato pa nadaljeval na Pape\xc5\xa1ki univerzi Gregoriana v Rimu. Ker ga je \xc5\xa1kof poklical v Trst teolo\xc5\xa1kih \xc5\xa1tudijev ni kon\xc4\x8dal z doktoratom. V duhovnika je bil posve\xc4\x8den 10. oktobra 1955 v Rimu. Ko se je vrnil v tr\xc5\xbea\xc5\xa1ko \xc5\xa1kofijo, je bil v obdobju od 1. oktobra 1957 do 30. septembra 1959 kaplan na Op\xc4\x8dinah, nato kaplan v Barkovljah, od 15. avgusta 1969 do poletja 1991, ko je stopil v pokoj pa \xc5\xbeupnik na Op\xc4\x8dinah. \xc5\xbderjal je bil skrben du\xc5\xa1ni pastir, ki se je odlikoval pri skrbi in pomo\xc4\x8di ostarelim in bolnim. V Barkovljah je vpeljal drugo ma\xc5\xa1o ob 11 uri v slovenskem jeziku. Kot \xc5\xbeupnik na Op\xc4\x8dinah je skrbel za obnovo cerkve. Vsa leta je bil tudi katehet. Najprej na osnovnih in srednjih \xc5\xa1olah, od 1969 do 1988 pa na liceju Dr. France Pre\xc5\xa1eren v Trstu.'